№ 393-НҚ от 28.10.2021

**«Қазақстан Республикасы аумағында «Балалар ойын алаңдарына арналған жабдықтардың қауіпсіздігі туралы (ЕАЭО ТР 042/2017)» Еуразиялық экономикалық одақтың техникалық регламентімен өзара байланысты Беларусь Республикасы, Қырғыз Республикасының және Ресей Федерациясының ұлттық стандарттарын қолдану туралы» Қазақстан Республикасы Инвестициялар және даму министрлігінің Техникалық реттеу және метрология комитеті төрағасының міндетін атқарушының 2018 жылғы 13 наурыздағы № 79-нқ бұйрығына**

**өзгеріс енгізу туралы**

«Стандарттау туралы» Қазақстан Республикасы Заңының 27-баптың 1-тармағына және «Еуразиялық экономикалық комиссия Алқасының 2018 жылғы 7 ақпандағы № 22 шешіміне өзгерістер енгізу туралы» Еуразиялық экономикалық комиссия Алқасының 2021 жылғы 29 маусымдағы № 82 шешіміне сәйкес, **БҰЙЫРАМЫН**:

1. «Қазақстан Республикасы аумағында «Балалар ойын алаңдарына арналған жабдықтардың қауіпсіздігі туралы (ЕАЭО ТР 042/2017)» Еуразиялық экономикалық одақтың техникалық регламентімен өзара байланысты Беларусь Республикасы, Қырғыз Республикасының және Ресей Федерациясының ұлттық стандарттарын қолдану туралы» Қазақстан Республикасы Инвестициялар және даму министрлігінің Техникалық реттеу және метрология комитеті төрағасының міндетін атқарушының 2018 жылғы 13 наурыздағы № 79-нқ бұйрығына мынадай өзгеріс енгізілсін:

көрсетілген бұйрыққа қосымша осы бұйрыққа қосымшаға сәйкес жаңа редакцияда жазылсын.

2. Қазақстан Республикасы Сауда және интеграция министрлігі Техникалық реттеу және метрология комитетінің «Қазақстан стандарттау және метрология институты» шаруашылық жүргізу құқығындағы республикалық мемлекеттік кәсіпорны стандарттарды қолдану туралы ақпаратты стандарттардың ақпараттық каталогында жарияласын.

3. Осы бұйрықтың орындалуын бақылау Қазақстан Республикасы Сауда және интеграция министрлігі Техникалық реттеу және метрология комитеті жетекшілік ететін төраға орынбасарына жүктелсін.

4. Осы бұйрық қол қойылған күнінен бастап күшіне енеді.

**Қазақстан Республикасы**

**Сауда және интеграция министрлігі**

**Техникалық реттеу және метрология**

**комитетінің төрағасы А. Әбенов**

**Согласовано**

28.10.2021 14:23 Касымова Айгуль Камитовна

28.10.2021 15:49 Есенбекова Жанна Рашидовна

**Подписано**

28.10.2021 16:11 Абенов Арман Даулетович